### 4.      Frigivelse af anlægsbevilling til samt prioritering af trafiksikkerhedsprojekter i 2016

**Åbent**

Sagsnr.: 326-2016-15218       J.nr.: 05.13.00            Dokumentnr.:
326-2016-90811

**Sagstype**

Beslutning.

**Resume og sagens baggrund** Der er på anlægsrammen for 2016 afsat et rådighedsbeløb på i alt 5,4
mio.kr. til arbejdet med trafiksikkerhed. I nærværende sag søges om frigivelse
af en anlægsbevilling på i alt 5,4 mio. kr. til igangsættelse af en række
trafiksikkerhedsprojekter.

Hvert år prioriterer Teknik- og Miljøudvalget hvilke
trafiksikkerhedsprojekter, der ønskes iværksat. Dette sker ud fra
borgerhenvendelser, uheldskortlægningen og trafiksikkerhedsplanen. En ny
trafiksikkerhedsplan forventes færdig medio 2016, der kan dog på baggrund af allerede
eksisterende viden prioriteres og iværksættes en række projekter og
undersøgelser i første halvdel af 2016.

**Indstillinger**

Direktøren indstiller

1) at de foreslåede
projekter igangsættes, og

2) at der frigives
en anlægsbevilling på i alt 5,4 mio. kr. til trafiksikkerhedsprojekter i 2016
finansieret af det afsatte rådighedsbeløb til trafiksikkerhedsprojekter i 2016.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Kalundborg Kommune vedtog i august 2009 en
trafiksikkerhedsplan med det formål at iværksætte en systematisk og målrettet
indsats for trafiksikkerhed og tryghed på kommunens veje.

I november 2014 blev der udarbejdet en statistik over
politiregistrerede uheld i Kalundborg Kommune. Denne statistik viste, at antallet
af personskader pr. indbygger i Kalundborg Kommune fortsat ligger højt i
forhold til de øvrige kommuner i politikredsen, og at antallet af trafikuheld
er steget de seneste 5-6 år. Teknik- og Miljøudvalget vedtog i 2015, at der på denne
baggrund skal udarbejdes en ny trafiksikkerhedsplan. Den nye
trafiksikkerhedsplan forventes at være færdig medio 2016 og vil herefter kunne
danne grundlag for en prioritering af indsatsen på området.

På investeringsoversigten for 2016 er der afsat et
anlægsbeløb på i alt 5.382.000 kr. til trafiksikkerhedsprojekter. Kommunen
modtager løbende henvendelser fra borgere, der har ønsker og idéer i forhold
til forbedring af trafiksikkerheden, se Bilag 1. Forslagene registreres i takt
med, at de indgår. Da den nye trafiksikkerhedsplan ikke foreligger endnu, kan
forslagene ikke p.t. vurderes og prioriteres samlet i forhold til denne.

Administrationen foreslår dog, at der inden for budgetrammen
i 2016 igangsættes en række trafiksikkerhedsprojekter prioriteret ud fra den
nuværende trafiksikkerhedsplan, listen med borgerhenvendelser og de "sorte
pletter", der er registreret i forbindelse med den nye uheldsregistrering.
Den nye trafiksikkerhedsplan vil danne grundlag for prioriteringerne fra 2017.

Det foreslås, at de med grønt markerede forslag til
projekter igangsættes i 2016 (se Bilag 1), og at administrationen bemyndiges
til at supplere listen med flere projekter, hvis det viser sig, at der er
økonomisk råderum til dette, og i takt med, at der opstår behov derfor.

Forundersøgelser (trafiktællinger, hastighedsmålinger med
mere) udføres for at kortlægge det aktuelle billede for en del af
strækningerne. Prioriterede projekter kan derfor blive fravalgt på baggrund af forundersøgelserne.

De med grønt markerede projekter er overslagsmæssigt
vurderet til at ville koste i alt cirka 4,8 mio. kr.

**Økonomiske konsekvenser**

Der gives en anlægsbevilling på 5,4 mio. kr. til
trafiksikkerhedsprojekter i 2016, finansieret af det afsatte rådighedsbeløb.
Efter frigivelsen udgør restrådighedsbeløbet til trafiksikkerhedsprojekter i
2016 0 kr.

**Bilag**

|  |  |
| --- | --- |
| Bilag 1 - Anlæg - trafiksikkerhed 2016 | 326-2016-123264 |